Reĝaj papagoj

Regaj papagoj (Alisterus) estas genro de Aŭstraliaj papagoj el familio Psitakuledoj. Ili estas mezgrandaj birdoj kun plejparte verdaj kaj ruĝaj plumaroj kaj longaj vostoj. La genro plej parencas al genroj Aprosmictus kaj Polytelis.

 Taksonomio 
eta|maldekstra|270ra|Ino de aŭstralia reĝpapago manĝanta
La genro Alisterus estas parto de subfamilio Psittacinae ene de psitakuleda familio. Ĝin unue priskribis amatora Aŭstralia ornitologo Gregory Mathews en jaro 1911.
La genran nomon li elektis omaĝe al sia filo Alister, kiu tiam estis 4-jaraĝa. Antaŭe, oni konsideris reĝajn papagojn parto de genro de ruĝflugilaj papagoj (Aprosmictus).

Vere, Aprosmictus, kune kun genro Polytelis, estas la plej proksimaj parencoj de reĝaj papagoj. Ilia interparenceco, jam longe konata laŭ morfologiaj kaj kondutaj indicoj, estis plue pruvita per molekulbiologia esploro el jaro 2005. La tri genroj Alisterus, Aprosmictus, kaj Polytelis, formas tribon Polytelini en subfamilio Psittaculinae. La fratan tribon Psittaculini en la sama familio formas genroj Eclectus, Tanygnathus, kaj Psittacula.

Oni agnoskas tri speciojn de reĝaj papagoj kun kelkaj subspecioj:

 A. amboinensis (Linnaeus, 1766) - Moluka reĝpapago
 A. a. amboinensis (Linnaeus, 1766)
 A. a. buruensis (Salvadori, 1876)
 A. a. dorsalis (Quoy & Gaimard, 1830)
 A. a. hypophonius (S. Müller, 1843)
 A. a. sulaensis (Reichenow, 1881)
 A. a. versicolor Neumann, 1939
 A. chloropterus (E.P. Ramsay, 1879) - Papua reĝpapago
 A. c. callopterus (Albertis & Salvadori, 1879)
 A. c. chloropterus (E.P. Ramsay, 1879)
 A. c. moszkowskii (Reichenow, 1911)
 A. scapularis (Lichtenstein, 1816) - Aŭstralia reĝpapago
 A. s. minor Mathews, 1911
 A. s. scapularis (Lichtenstein, 1816)

 Specioj 
SpeciesOrdinara kaj scienca nomoj BildoPriskriboArealoMoluka reĝpapago(Alisterus amboinensis)centre|500x150pxĈ. 35 cm longa. En ĉiuj ses subspecioj iĉoj estas tre similaj al inoj. Irisoj estas oranĝkoloraj, kruroj malhelgrizaj. Flugiloj de 5 subspecioj estas verdaj, de unu lasta bluaj.Uesta Indonezia Novgvineo kaj ĉirkaŭaj insuloj.Papua reĝpapago(Alisterus chloropterus)centre|500x150pxĈ. 36 cm longa. Ĉiuj tri subspecioj notinde sekse duformaj. Inoj pli distingeblas inter subspecioj ol iĉoj. Pale verda strio sur flugiloj pli rimarkeblas ĉe iĉoj on ĉe inoj. Irisoj estas oranĝkoloraj, kruroj malhelgrizaj.NovgvineoAŭstralia reĝpapago(Alisterus scapularis)centre|500x150pxĈ. 43 cm longa. Iĉo estas plejparte ruĝa kun verdaj flugiloj kaj ino plejparte verda kun ruĝeca ventro. Pale verda strio sur flugiloj estas rimarkebla ĉe iĉoj kaj malgranda aŭ neekzista ĉe inoj. Dorso kaj pugo malhelbluaj aŭ bluece nigraj, irisoj flavaj, kruroj malhelgrizaj. La du subspecioj plejparte similas, sed diferencas je grando (la pli norda pli malgrandas).Eosta Aŭstralio

 Referencoj 

Kategorio:Papagedoj
Kategorio:Birdoj de Oceanio
Kategorio:Birdoj de Indonezio